Norske Intelligenssedler, 1776-12-04
PLACAT: Det har behaget Hans Høy-Kongelige Majestæt, under 13de hujus, at rescribere mig saaledes: Vor synderlig Bevaagenhed tilforn, J Anledning af det fra Dig, formedelst de saa ofte indløbende Klager fra Almuen paa Landet i Vort Rige Norge, at de ofte ikke uden lang Tryglen og Ophold, samt adskillige Udflugter og Jndvendinger, af Kiøbmændene kan erholde Deres Betaling for leverede Tømmer, efter den med Kiøbmændenes Tømmermærker sluttede Forening, hvorudover Almuen ogsaa sættes ud af Stand til at betale Vore Skatter, indkomne Forslag, som tilligemed Vores Occonomie- og Commerce-Collegii derover indhæntede Betænkning er bleven Os refereret, give Vi Dig hermed tilkiende, at Vi, for sligt i Fremtiden at forekomme, og paa det saadan Handel imellem Almuen og Kiøbmændene kunde sættes paa en meere sikker og ordentlig Fod, allernaadigst have fundet for godt, for det første og indtil videre, for saavidt det Dig anbetroede Aggershuus Stift angaaer, hermed at anordne og befale: 1.) At enhver Handlende med Tømmer og Bord aarlig til Stiftet skal opgive Navnet paa hans Tømmermærker, samt ved Kirkebakkerne lade for samtlig Almue paa Landet bekiendtgiøre, at den og den Person er af ham authorisered til at slutte Contracter i hans Navn med dem, saavel om Tømmerets Kiøb, som om dets videre Fremdrift og Kiørsel, hvorefter alle af ham udstædende Tømmersedler uden Modsigelse af Principalen, som reene Gields Beviser, skal imodtages og indfries; Dersom nogen Handlende desuagtet forsømmer at authorisere Fuldmægtigen, skal denne, naar han antræffes at slutte nogen Handel, ansees som den der øver Land- og Forprang, om endog Principalen vilde erkiende ham, saa at han, og alt hvad han haver med at fare, skal være Anholdelse og Straf undergiven, ligesom og Almuen i saa Fald maae tage Skade for Hiemgield, naar mislig Betaling indtræffer, siden den haver handlet med en uberettiget Person; Dog, dersom en Tømmerhandler i et eller andet enkelt Tilfælde vil betiene sig af en anden, end den saaledes bekiendtgjorte Tømmermærker, skal der om Kiøbet sluttes en ordentlig Contract, 2.) Jngen Tømmer- eller Anviisnings-Seddel, som kan ansees som en indenrigs Vexel, maa af Mærkeren udstædes til Last for Hosbonden paa nogen ubestæmt Tiid, men saaledes som Bonden og han kunde forenes om, da, i vidrig Fald, saadan en ansees forfalden til Betaling, saasnart den anvises. 3.) Saasnart som nogen af Almuen ankommer med saadan en Seddel, hvori Betalings Tiiden er udrunden, og han ikke efter 2de Gange 24ve Tiimers Forløb, erholder Valuta for den, maa han, i Vor Kiøbsted Christiania, anmelde sig hos Stiftamtmanden selv, og i de andre Stæder, hos Byefogden, hvilke efterat have anmodet den Handlende om mindelig Betaling uden at den paafulgte, skal strax den første foranstalte og de øvrige holde en Giesteret, hvor Debitor indkaldes til Doms Lidelse uden mindste Bekostning paa Creditors Side, hvilken den Skyldige ved Dommen tilkiendes at udreede, alt inden 3de Solemærker, hvorefter Executionen uden Ophold Dagen derpaa maa følge, saafremt samme ikke strax paaankes til Stiftamtmandens Kiendelse, som i dette Fald maa være inappellable, naar Summen ikke overgaaer 500 Rdr., og hvilken ligeledes inden 3 Solemærker af ham skal meddeeles, saafremt han ej selv vil indestaae for den Skyld, som Søgsmaalet er for, Men naar Summen er høyere end 50 Rd., maae hele Sagen gaae igiennem de ordentlige Retter, dog at Giesteret i første Jnstantz skal have Sted. 4.) Den Handlende skal have sin ordentlige Kiøbmands-Bog, ligesom Tømmermærkeren sin Contrabog, hvilke altid maa stemme overeens, for at indføre deri alle deres Mellemregninger og Mellemhandlinger, paa det at naar nogen falsk efterskreven Seddel skulde indkomme, han da med sin Bog kan godtgiøre, at saadan en i Regningen ikke findes, og naar Aaret er ude, skal saavel Mærkerens som Principalens Bog tilstilles Stiftamtmanden til Confrontation, og dersom da befindes nogen Urigtighed, som kunde have Anseelse af Underfundighed, skal den Skyldige paa Justitiens Vegne tiltales og straffes, som en aabenbar Bedrager. Derefter Du Dig allerunderdanigst haver at rette, og denne Vores Anordning ved en tryk Placat, til alles Efterretning i det Dig anbetroede Stift, at lade bekiendtgiøre. &c. Thi bliver saadan Hans Majestæts allernaadigste Befaling herved til Alles Efterretning offentlig bekiendtgjort, og paa alle Tingstæder i Stiftet til saavel de Handlendes, som Almuens Efterlevelse opslaaet; Ligesom den og fra 1ste Januarii 1777 tager sin Begyndelse; Hvad sig derimod de for denne Tiid udstædte Sedler for Tømmer og dets Kiørsel samt Fremdrift angaaer, da forbliver det ved Loven og de derom forhen udgangne Anordninger. Og følger det af sig selv at den anordnede Jndsendelse af Bøgerne til Confrontation efter 4de Post, ikkun finder Sted, i Tilfælde af Klage og Benægtelse af Seddelens Rigtighed, men ellers ikke.